मथुरा:- भगवान श्रीकृष्ण की नगरी मथुरा आज शिव के रंग में रगी हुयी दिखायी दी / महाशिवरात्रि पर्व पर चारों और भोले नाथ के जयकारों से धर्मनगरी मथुरा गुंजायमान हो उठी महाशिवरात्रि पर सुबह से ही भगवान श्रीकृष्ण की नगरी शिवमय नजर आयी। हर कोई भोलेनाथ का जलाभिषेक कर एक शिवालय से दूसरे शिवालय की परिक्रमा करता दिखायी दिया। गलतेश्वर महादेव मंदिर में विशेष पूजा-अर्चना भोर से ही शुरू हो गयी है। सोरों से पैदल यात्रा कर आ रहे हजारों कावड़िये गोपेश्वर महादेव मंदिर मे गंगाजल चढ़ाकर पूजा-अर्चना करने में जुटे हैं। यहा से कावड़िये मथुरा के अन्य महादेव मंदिर पहुंच रहे हैं। गलतेश्वर महादेव मंदिर से लेकर मथुरा मार्ग होते हुए अन्य महादेव मंदिर तक मार्ग पर मानव श्रृंखला नजर आने लगी। शिव रात्रि के पर्व पर नव विवाहित वधु को जेगर चढाने कि प्रथा भी है अनेकों स्त्रियां अपनी श्रद्धा अनुसार भगवान् शिव को प्रसन्न करने कि इच्छा से जेहर चढ़ा रही है /